  Туспуктэм: Данил Кузнецов Наталия Сильвестрова 0+ Ижкарын Чеберлыко куижъёсъя йӧскалык центрын корам яке «рубчик» куиськон амаллы сӥзем «Корам пужы» адӟытон ужа. Отын Удмуртилэн пӧртэм ёросъёсысьтыз кибашлыослэн юртъёсазы быдэстэм арбериос возьматэмын. « Рубчикын вань кык зевез: фоновой но орнаментальной. Орнаментальной пӧрме засчёт лосты, сое ӝутӥськом ке, милям усьтӥське орнаментальной зевез, ми отчы лэзиськом орнаментальной сӥньысмес вылӥтӥз. Собере шуккиськом уже фоновой сӥньысэн, и озьы милям пӧрме пужы » Вера Фардиева, Чеберлыко киужъёсъя йӧскалык центрысь кибашлы XX даурлэн кутсконаз Шаркан ёросысь Сосновка черкогуртын кустарной мастерскойёс ужазы, отын кибашлыос «корам» амалэн куиськыны кутскизы. Соосын кылдытэм арбериосты адӟем карыса, калыкын но сыӵе пужыосты куыны кутскизы. Озьы со удмурт куиськон сяме пыриз. Та амалъя куиськыку орнаментальной сӥньысъёс мукетъёсыныз кечат луо, соосты корало кадь. Сыӵе пужы туж чебер но яркыт адӟиське. « Корам пужыын вертикальной сӥньысъёсыз возё, медам сӥньыс провисать кар шуыса, со фиксироватьтэ орнаментальной сӥньысэз. Со туж соку луэ практичной » Вера Фардиева, Чеберлыко киужъёсъя йӧскалык центрысь кибашлы Корам пужы быдэс элькунын вӧлмемын. Озьы ке но, пӧртэм палъёсын кибашлыос пӧртэм пужы лэсьто, вера Вера Фардиева. «Северной районъёсын ужало кык буёло сӥньысэн. Нош южнойын трос буёло, потому что отын матын бигеръёс. <…> Южнойёслэн тросгес геометрической сяськаосын лэсьтэмын ковёръёссы. Севернойёслэн растительной, постепенно повторяться кариське » Вера Фардиева, Чеберлыко киужъёсъя йӧскалык центрысь кибашлы Адямиос корам пужыен пӧртэм арбериосты чебермаллязы: ӝӧккышетъёсты ӵушконъёсты, дӥськутсэс. Лымшор ёросъёсын пужыез ковёръёсазы кутыны яратылӥзы. Шор удмуртъёс шорттэремъёссылэсь сӧзулзэс сыӵе амалэн куылӥзы. Али та амалэз туала удмурт кибашлыос ӵем куто, миндеръёс, азькышетъёс, шобретъёс, ныпъетъёс лэсьто. Дизайнеръёс пужыез коллекциосазы пырто: пальтоосты, жилеткаосты, юбкаосты соин чебермало. Ужъёсазы соос вашкала сямез но туала мылкыдэз огазеяло. Адӟытон 27-тӥ тулыспалозь ужалоз. Пыронэз дунтэк. Тегъёс: куиськон кибашлыос адӟытон Ижкар Удмуртия  